CELEX: 32021D1843
Language: lv
Date: 2021-10-15 00:00:00
Title: Padomes Lēmums (ES) 2021/1843 (2021. gada 15. oktobris) par nostāju, kas Eiropas Savienības vārdā jāieņem Starptautiskajā Cukura padomē attiecībā uz 1992. gada Starptautiskā cukura nolīguma termiņa pagarināšanu

21.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 373/90
               
            
         PADOMES LĒMUMS (ES) 2021/1843
         (2021. gada 15. oktobris)
         par nostāju, kas Eiropas Savienības vārdā jāieņem Starptautiskajā Cukura padomē attiecībā uz 1992. gada Starptautiskā cukura nolīguma termiņa pagarināšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     1992. gada Starptautisko cukura nolīgumu (1) (“SCN”) Savienība noslēdza ar Padomes Lēmumu 92/580/EEK (2), un nolīgums stājās spēkā 1993. gada 1. janvārī. SCN tika noslēgts uz trim gadiem līdz 1995. gada 31. decembrim.
                  
               
                     (2)
                  
                  
                     Saskaņā ar SCN 3. pantu izveidotajai Starptautiskajai Cukura padomei (“SCP”) ir pilnvaras, ievērojot SCN 45. panta 2. punktu, ar īpašu balsojumu pagarināt SCN termiņu uz secīgiem laikposmiem, kas nevienu reizi nav ilgāki par diviem gadiem. Kopš SCN noslēgšanas tā termiņš ticis regulāri pagarināts uz turpmākiem divu gadu laikposmiem. Pēdējo reizi SCN ar SCP lēmumu tika pagarināts 2019. gada jūlijā, un tas ir spēkā līdz 2021. gada 31. decembrim.
                  
               
                     (3)
                  
                  
                     SCP 59. sesijā, kas norisināsies 2021. gada 26. novembrī, jāpieņem lēmums par SCN termiņa pagarināšanu vēl par diviem gadiem, proti, līdz 2023. gada 31. decembrim.
                  
               
                     (4)
                  
                  
                     Ir lietderīgi noteikt nostāju, kas Savienības vārdā ir jāieņem SCP 59. sesijā attiecībā uz SCN termiņa pagarināšanu. SCN termiņa turpmāka pagarināšana ir Savienības interesēs,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā jāieņem Starptautiskās Cukura padomes 59. sesijā, ir balsot par 1992. gada Starptautiskā cukura nolīguma termiņa pagarināšanu vēl par diviem gadiem, proti, līdz 2023. gada 31. decembrim.
         
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2021. gada 15. oktobrī
            
               
                  Padomes vārdā –
               
               
                  priekšsēdētājs
               
               J. CIGLER KRALJ
            
         
         
            (1)  1992. gada Starptautiskais cukura nolīgums (OV L 379, 23.12.1992., 16. lpp.).
         
            (2)  Padomes Lēmums 92/580/EEK (1992. gada 13. novembris) par 1992. gada Starptautiskā cukura līguma parakstīšanu un noslēgšanu (OV L 379, 23.12.1992., 15. lpp.).